## dachser_inteligent_logistics

Tlačová správa V Bratislave, 6. 4. 2022

# **Cielená a rýchla pomoc Ukrajine prichádza aj z DACHSERU**

**DACHSER Slovakia poskytuje svoje skladové aj prepravné kapacity na pomoc Ukrajine. Samostatné akcie aktuálne prebiehajú paralelne na pobočkách v Lozorne aj v Košiciach.**

Napriek tomu, že iniciatíva spoločnosti DACHSER na pomoc Ukrajine bola veľmi spontánna a prirodzená, nič nenechali na náhodu. S ponukou logistickej pomoci najprv kontaktovali Ministerstvo vnútra a taktiež sa prihlásili na platforme pomôcť Ukrajine, aby sa stali dostupní pre neziskové organizácie. Okrem toho, boli oslovení priamo OSN s prosbou o poskytnutie skladovacích kapacít v Lozorne a Budapešti.

Bratislavská pobočka DACHSER v spolupráci s Bratislavskou Arcidiecéznou charitou zabezpečuje prepravu paliet v rámci siete a zároveň pre nich poskytuje skladové služby, aby pomohla v tejto krízovej situácii. „Zo siete sa nám zatiaľ podarilo vyzbierať 20 paliet jedla a hygienických potrieb ako pomoc pre utečencov z Ukrajiny. Ďalšie palety sú ešte na ceste k nám.” uvádza Adam Matúšek, manažér Eurohubu v Lozorne a dodáva: „Okrem toho, katolíckej charite pomáhame so skladovaním tovaru, ktorý tvoria charitatívne príspevky od rôznych organizácií. Momentálne mame naskladnených cca 15 paliet.”  V DACHSERi sa balíky humanitárnej pomoci nielen uskladňujú, ale aj triedia a konsolidujú pre ďalšiu prepravu.

### **Pomoc aj od košickej pobočky DACHSER**

Košická pobočka DACHSER taktiež pomáha. Riaditeľ pobočky Stanislav Balog inicioval spoluprácu s medzinárodnou organizáciou pre migráciu (IOM), ktorá pôsobí pod OSN a zabezpečuje charterovú prepravu humanitárnej pomoci na Ukrajinu. „Z Turecka do Košíc smeruje približne 15 kamiónov týždenne a ďalšie cca 3 kamióny týždenne prichádzajú z Grécka. V spolupráci s našimi partnermi sa všetky zásielky dovážajú až priamo na Ukrajinu, do Užhorodu. Tým to však nekončí. Košické letisko očakáva ďalšiu zásielku humanitárnej pomoci až z Ameriky,” približuje situáciu Stanislav Balog.

Realizovať pomoc Ukrajine pomáhajú aj zákazníci − asi 6 lokálnych zákazníkov pri začiatku projektu pomohli so zapožičaním plošného kolieskového vozíka pre potreby DACHSERu.

Vzájomná pomoc a podpora fungujú aj v rámci jednotlivých pobočiek DACHSER. Do Košíc rovnako prišiel zamestnanec z ASL pobočky ako administratívna podpora a pomoc pri colnej deklarácii.

Duch solidarity je v tejto pohnutej dobe naozaj silný. Aj jednotliví zamestnanci DACHSER prispeli veľkou materiálnou pomocou, pričom tieto individuálne aktivity si riešia a koordinujú výhradne vo vlastnej réžii.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk